Түркия Қазақстан қаруларының сынақтан өтпегенін жазуда
"Түркия Қазақстан қаруларының сынақтан өтпегенін жазуда" | "https://abai.kz/post/142628"
TITLE: Түркия Қазақстан қаруларының сынақтан өтпегенін жазуда
URL: https://abai.kz/post/142628
META: "Түркия Қазақстан қаруларының сынақтан өтпегенін жазуда" | "https://abai.kz/post/142628"
DATE: 10.11.2021
AUTHOR(s): Амангелді Құрметұлы
TOTAL WORDS: 161
TEXT: Түркияның TUBİTAK SAGE орталығының директоры Гүржан Окумуш түріктердің 2023 жылы "Гөкхан" дейтін әуе-әуе класындағы зымыранын сынақтан өткізетінін, қазір GÖKTUĞ жобасы бойынша Gökdoğan және Bozdoğan дейтін екі зымыран сынақтан өтіп жатқанын айтыпты. Олар да әуе-әуе класына кіреді екен.F-16 block 50+ ұшағынан атып та көріпті екеуін. Нысанаға дәл тиген деседі. Ал біздің "Қазақстан Парамаунт инжиниринг" жасаған "Барыс 8×8" бронды көлігінің сынақтан өтпегені, тіпті "Арланның" да талапқа сай болмай қалғаны жайлы ақпарат түрік медиасына да жетіпті. Тіпті Құрлық әскерлері бас қолбасшысы, генерал-майор Талғат Қойбақовтың "Барыстың" кемшіліктерін жасыруға тапсырма бергенін айтып жатыр. Біздің әріптестер көтерген тақырып еді негізі. Жалпы соңғы екі-үш жылда "Қазақстан Инжиниринг" холдингі мен Қорғаныс министрлігінің арасы жақсы еместей көрінеді маған. ҚМ мен келіспей жатқан тек Парамаунт емес, тағы бір-екі зауыт бар. Әркімдікі өзіне жөн. Айтпақшы түріктер Anka-S дронын Қазақстан алатын болғанын, тіпті генерал М Таласовпен кездесу жасалғанын жазған. Біз Қорғаныс министрлігіне сұрап едік, Индустрия және инфрақұрлымдық даму министрлігіне сілтеп жіберді. "Солар біледі",-дейді. Енді Бейбіт Атамқұловтың мазасын алатын шаруа шықты. Амангелді Құрметұлы Abai.kz
